Min familie og jeg er lige kommet tilbage fra 3 uger i New York, hvor vi boede i Andrews lejlighed. Vi havde et dejligt ophold, og forefandt lejligheden som beskrevet i omtalen. En meget hyggelig lejlighed på tre værelser (stue, soveværelse og kammer) på egen etage. Man deler opgang med husets ejer, men har i øvrigt etagenfor sig selv. Vi havde desuden adgang til en hyggelig tagterrasse med en fantastisk udsigt over lower Manhattan. Lejligheden var ren og pæn, og køleskabet var fyldt med brød, pålæg, juice, æg mm. til at komme igennem de første dage. I øvrigt ligger der restauranter, supermarkeder og div. specialbutikker lige om hjørnet. Kvarteret er meget hyggeligt og trygt og beliggenheden af lejligheden er god i forhold til metro (fire stationer ca. 5 minutters gang derfra) og færger (afgår fra parken for enden af Joralemon Street). Andrew er en glimrende vært; hjælpsom og fuld af gode råd om byen. Vi kan på alle måder anbefale lejligheden.